Document ID: 32006R1585

ΚΑΝΟΝΙΣΜΌΣ (ΕΚ) αριθ. 1585/2006 ΤΗΣ ΕΠΙΤΡΟΠΉΣ
της 24ης Οκτωβρίου 2006
για τροποποίηση του παραρτήματος III του κανονισμού (ΕΚ) αριθ. 318/2006 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 318/2006 του Συμβουλίου, της 20ής Φεβρουαρίου 2006, για την κοινή οργάνωση των αγορών στον τομέα της ζάχαρης (1), και ιδίως το άρθρο 10 παράγραφος 1,
Εκτιμώντας τα ακόλουθα:
(1)
Το παράρτημα III του κανονισμού (ΕΚ) αριθ. 318/2006 καθορίζει τις εθνικές και περιφερειακές ποσοστώσεις παραγωγής ζάχαρης, ισογλυκόζης και σιροπιού ινουλίνης. Για την περίοδο εμπορίας 2006/2007, οι εν λόγω ποσοστώσεις πρέπει να προσαρμοστούν στις 30 Σεπτεμβρίου 2006 το αργότερο.
(2)
Οι προσαρμογές προκύπτουν ιδίως από την εφαρμογή των άρθρων 8 και 9 του κανονισμού (ΕΚ) αριθ. 318/2006 που προβλέπουν τη χορήγηση πρόσθετων ποσοστώσεων ζάχαρης καθώς και πρόσθετες και συμπληρωματικές ποσοστώσεις ισογλυκόζης. Στις προσαρμογές πρέπει να λαμβάνονται υπόψη οι κοινοποιήσεις των κρατών μελών που προβλέπονται στο άρθρο 12 του κανονισμού (ΕΚ) αριθ. 952/2006 της 29ης Ιουνίου 2006, σχετικά με τις λεπτομέρειες εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τη διαχείριση της εσωτερικής αγοράς και του καθεστώτος ποσοστώσεων στον τομέα της ζάχαρης (2) που αφορούν ιδίως, τις πρόσθετες και συμπληρωματικές ποσοστώσεις οι οποίες έχουν ήδη χορηγηθεί κατά την ημερομηνία της διαβίβασης της κοινοποίησης.
(3)
Οι προσαρμογές των ποσοστώσεων του παραρτήματος ΙΙΙ του κανονισμού (ΕΚ) αριθ. 318/2006 προκύπτουν επίσης από την εφαρμογή του άρθρου 3 του κανονισμού (ΕΚ) αριθ. 320/2006 του Συμβουλίου, της 20ής Φεβρουαρίου 2006, για τη θέσπιση προσωρινού καθεστώτος αναδιάρθρωσης του κλάδου της ζάχαρης στην Κοινότητα και για την τροποποίηση του κανονισμού (ΕΚ) αριθ. 1290/2005 για τη χρηματοδότηση της κοινής γεωργικής πολιτικής (3), που προβλέπει ενίσχυση αναδιάρθρωσης για τις επιχειρήσεις που αποποιούνται τις ποσοστώσεις τους. Ως εκ τούτου, είναι αναγκαίο να ληφθεί υπόψη η αποποίηση των ποσοστώσεων που έγινε σύμφωνα με την ανακοίνωση της Επιτροπής (2006/C 234/04), της 29ης Σεπτεμβρίου 2006 σχετικά με την εκτιμώμενη διαθεσιμότητα των χρηματοδοτικών πόρων για τη χορήγηση ενίσχυσης αναδιάρθρωσης κατά την περίοδο εμπορίας 2006/2007 (4).
(4)
Η προσαρμογή των ποσοστώσεων που καθορίζεται στο παράρτημα ΙΙΙ του κανονισμού (ΕΚ) αριθ. 318/2006 πραγματοποιείται με την επιφύλαξη των όρων οι οποίοι διέπουν τη χορήγηση ενισχύσεων που προβλέπονται στο κεφάλαιο 10στ του κανονισμού (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (5) και στο άρθρο 7 του κανονισμού (ΕΚ) αριθ. 320/2006.
(5)
Ως εκ τούτου, πρέπει να τροποποιηθεί το παράρτημα III του κανονισμού (ΕΚ) αριθ. 318/2006 αναλόγως.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα III του κανονισμού (ΕΚ) αριθ. 318/2006 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Οκτωβρίου 2006.

Labels: 7
18
17
6